A hatósági ügyek intézésének rendjével kapcsolatos adatok

**Teljes hatályú apai elismerő nyilatkozat felvétele**

1. Az államigazgatási, önkormányzati és egyéb hatósági ügyekben ügyfajtánként és eljárás-típusonként a hatáskörrel rendelkező szerv megnevezése, hatáskör gyakorlásának átruházása esetén a ténylegesen eljáró szerv megnevezése

Balotaszállási Közös Önkormányzati Hivatal Jegyzője

2. Az államigazgatási, önkormányzati és egyéb hatósági ügyekben ügyfajtánként és eljárás-típusonként a hatáskörrel rendelkező, hatáskör gyakorlásának átruházása esetén a ténylegesen eljáró szerv illetékességi területe

Teljes hatályú apai elismerő nyilatkozat tehető a szülők lakóhelyétől függetlenül bármely települési önkormányzat polgármesteri hivatalának anyakönyvvezetője előtt.

Apai elismerő nyilatkozat tehető továbbá:

* fővárosi és megyei kormányhivatal járási gyámhivatalánál
* közjegyző előtt
* hivatásos magyar konzuli tisztviselőnél

3. Az államigazgatási, önkormányzati és egyéb hatósági ügyekben az ügyintézéshez szükséges dokumentumok, okmányok felsorolása

Az együttesen jelen lévő magyar állampolgár szülők személyazonosítására és állampolgárságának igazolására szolgáló érvényes személyazonosító igazolvány vagy vezetői engedély, illetve útlevél és a lakcímet igazoló hatósági igazolvány.

Külföldi állampolgárságú szülők esetében szükséges okiratok: magyarországi tartózkodásra jogosító idegenrendészeti hatóság által kiállított tartózkodási engedély, regisztrációs igazolás, vagy állandó tartózkodási kártya, és lakcímet igazoló hatósági igazolvány, útlevél.

Születendő gyermekre tett nyilatkozat esetén a születés feltételezett időpontját tartalmazó, szakorvos által kiadott igazolás.

Megszületett gyermekre tett nyilatkozat esetén születési anyakönyvi kivonat.

* Az anya elvált családi állapota esetén az utolsó megszűnt házasság felbontását megjegyzésként tartalmazó házassági anyakönyvi kivonat, vagy jogerős bírói ítélet
* Az anya özvegy családi állapota esetén az elhalt házastárs halotti anyakönyvi kivonata, vagy a volt házastárs halálát megjegyzésként tartalmazó házassági anyakönyvi kivonat.

4. Az államigazgatási, önkormányzati és egyéb hatósági ügyekben az eljárási illetékek, igazgatási szolgáltatási díjak összege

Illetékmentes eljárás

5. Az államigazgatási, önkormányzati és egyéb hatósági ügyekben az alapvető eljárási szabályok, ezek magyarázata, az ügyintézést segítő útmutatók, az ügymenetre vonatkozó tájékoztatás

- A szülők személyes megjelenése szükséges az anyakönyvvezető előtt.

Az anyakönyvvezető felhívja a szülők figyelmét a nyilatkozat jogkövetkezményeire és ezt jegyzőkönyvben rögzíti. Az anyakönyvvezető négy példányban jegyzőkönyvet vesz fel. Minden példány eredeti aláírásokat tartalmaz. Ha az apaságot megállapító teljes hatályú apai elismerő nyilatkozatot a gyermek születése előtt teszik, a nyilatkozat első példánya a felvevő anyakönyvvezetőé, a második példány az apáé, a harmadik és negyedik példány az anyáé, amelyből az egyik példányt a gyermek születésének bejelentéséhez kell csatolnia.

Születés után felvett nyilatkozat esetén az első példány a születést nyilvántartó anyakönyvvezetőnek kell megküldeni, a második példányt a felvevő anyakönyvvezető őrzi, harmadik példány az apáé, negyedik példány pedig az anyáé.

-Házasságból született gyermekre nem lehet apai elismerő nyilatkozatot tenni csak akkor, ha a férj apaságát valamelyik bíróság jogerősen megdöntötte.

-Nem tehető apai elismerő nyilatkozat akkor sem, ha az anya válását kimondó ítélet jogerőre emelkedésének napja és a gyermek születésének napja között nem telt el 300 nap.

-Nem tehet apai elismerést az a férfi sem, aki 16 évvel nem idősebb annál a gyermeknél, akire az apai nyilatkozatot tenné. Kiskorú apa apai elismeréséhez az apa törvényes képviselőjének hozzájárulása is szükséges. Kiskorú anya esetén kirendelt gyámnak, eseti gondnoknak, mint a kiskorú törvényes képviselőjének az apai elismerő nyilatkozathoz hozzájárulását kell adnia.

-Amennyiben valamelyik szülő külföldi állampolgár, a teljes hatályú apai elismerő nyilatkozatot -az apa adatai bejegyzésének elrendelése céljából - a születést bejegyző anyakönyvvezetőnek fel kell terjesztenie a Bács-Kiskun Megyei Kormányhivatalhoz.

6. Az államigazgatási, önkormányzati és egyéb hatósági ügyekben az eljárást megindító irat benyújtására szolgáló postacím (postafiók szerinti cím, ha van), ügyfélfogadási vagy közönségkapcsolati cím és nyitvatartási idő

Balotaszállási Közös Önkormányzati Hivatal Zsanai Kirendeltsége

Zsana, Kosstuh u. 3.

Tel: 77/590-055

Ügyfélfogadási idő:

Hétfő - Csütörtök: 7.30 – 16 óráig Ebédidő: 12.00-12.30. óráig Péntek: 7.30-13.30 óráig Ebédidő: 12.00-12.30. óráig

7. Az államigazgatási, önkormányzati és egyéb hatósági ügyekben az eljárást megindító irat benyújtására, elintézésére, fellebbezésére nyitva álló határidő

21 nap

8. Az államigazgatási, önkormányzati és egyéb hatósági ügyekben használt formanyomtatványok listája

Nincs

9. Az államigazgatási, önkormányzati, és egyéb hatósági ügyekben igénybe vehető elektronikus programok elérése, időpontfoglalás

Nincs

10. Az államigazgatási, önkormányzati, és egyéb hatósági ügyekben az ügytípusokhoz kapcsolódó jogszabályok jegyzéke, tájékoztatás az ügyfelet megillető jogokról és az ügyfelet terhelő kötelezettségekről

2010. évi I. törvény az anyakönyvi eljárásról 2013.évi V. törvény a Polgári Törvénykönyvről

32/2014. KIM rendelet az anyakönyvezési feladatok ellátásának részletes szabályairól 1979. évi 13. tvr. a nemzetközi magánjogról

1997. évi XXXI. törvény a gyermekek védelméről és a gyámügyi igazgatásról

149/1997. (IX:10.) Korm. rendelet a gyámhatóságokról, valamint a gyermekvédelmi és

gyámügyi eljárásról

2016. évi CL. törvény az általános közigazgatási rendtartásról

1. évi LXIII. törvény a személyes adatok védelméről és a közérdekű adatok nyilvánosságáról
2. évi LV. törvény a magyar állampolgárságról

2011. évi CLXXIX. törvény a nemzetiségiek jogairól